หุ้น15ต.ค.ปิดร่วง 6.42 จุด
หุ้น 15 ต.ค.ดัชนีผันผวนในแดนลบก่อนปิดที่ 1,290.56 จุด ลดลง 6.42 จุด มูลค่าซื้อขาย 26,693.84 ล้านบาท
15 ต.ค. 2555

หุ้น 15 ต.ค.ดัชนีผันผวนในแดนลบก่อนปิดที่ 1,290.56 จุด ลดลง 6.42 จุด มูลค่าซื้อขาย 26,693.84 ล้านบาท 




บรรยากาศตลาดหุ้นไทยวันจันทร์ที่ 15 ต.ค. 2555 ผันผวนในแดนลบตลอดทั้งวัน โดยตลาดขาดข่าวดีใหม่ ๆ เข้ามากระตุ้นการลงทุน แม้ว่าศาลปกครองจะไม่รับคำฟ้อง ที่นักวิชาการให้ระงับการประมูล 3 จี กระตุ้นหุ้นไม่ขึ้น ดัชนีปิด 1,290.56 จุด ลดลง 6.42 จุด มูลค่าซื้อขาย 26,693.84 ล้านบาท 
หลักทรัพย์ที่มีมูลค่าซื้อขายสูงสุด 5 อันดับคือ 
1.  INTUCH          มูลค่าซื้อขาย  2,111.87  ล้านบาท    ปิด   63.50 บาท    ไม่เปลี่ยนแปลง
2.  ADVANCE      มูลค่าซื้อขาย  1,410.21   ล้านบาท   ปิด  202    บาท     ไม่เปลี่ยนแปลง
3.  TRUE             มูลค่าซื้อขาย  1,220.55   ล้านบาท   ปิด 5.60     บาท    ไม่เปลี่ยนแปลง
4.  VGI                มูลค่าซื้อขาย    953.42   ล้านบาท   ปิด 58.25    บาท   ลดลง    1 บาท 
5.  CPALL            มูลค่าซื้อขาย     766.57   ล้านบาท   ปิด  39.50   บาท   เพิ่มขึ้น  0.25 บาท        
น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย ) กล่าวว่า ตลาดหุ้นปรับตัวลงตลอดทั้งวัน ซึ่งช่วงบ่ายศาลปกครองไม่รับคำร้องการระงับประมูล 3 จี ทำให้หุ้นสื่อสารฟื้นตัว แต่ไม่สามารถทำให้ตลาดโดยรวมปรับตัวขึ้น ซึ่งภาพรวมตลาดยังซื้อขายระมัดระวังตัว ไม่มีข่าวดีใหญ่ ๆ เข้ามา ดัชนีขึ้นมาก็ชน 1,300 จุด และไม่สามารถผ่านไปได้
“ความเสี่ยงการปรับฐานของตลาดยังมี ถ้ามีปัจจัยลบแรง ๆ จากภายนอกเข้ามากระทบ ให้ติดตามข้อมูล เศรษฐกิจสหรัฐ และผลประกอบการสหรัฐ อย่างใกล้ชิด” 
สำหรับทิศทางตลาดวันอังคารที่ 16 ต.ค. 2555 คาดว่าตลาดแกว่งตัวไม่ผ่าน 1,300 จุด และมีความเสี่ยงดัชนีขาลงไปที่ 1,280 จุด กรณีมีข่าวร้ายหนัก ๆ เข้ามาดัชนีจะลงได้ 40-50 จุด ถือว่าไม่มาก เนื่องจากโค้งสุดท้ายปลายตลาดจะมีเม็ดเงินจากกองทุน RMF และ LTF เข้ามา รวมทั้งสภาพคล่องจากการอัดฉีดเงิน QE 3